शिव मंदिर के सेवादारों ने नगर कौंसिल दफ्तर में लगाया लंगर
राजपुरा| नगरकौंसिल राजपुरा के शिव मन्दिर (पिप्पलेश्वर मन्दिर) के सेवादारों ने कौंसिल कर्मचारियों के सहयोग से लंगर लगाया। यह आयोजन शिवरात्रि के उपलक्ष्य में किया गया। सेवादार मदन लाल ने बताया कि नगर कौंसिल दफ्तर में यह मन्दिर नौ साल से स्थापित है। उन्होंने बताया कि शुक्रवार को लंगर सुबह 8 बजे ब्रेड-चाय का लंगर शुरू कराया गया। बाद में खीर, दाल, रोटी, चावल बांटा गया। यहां कौंसिल प्रधान प्रवीन छाबड़ा, ईओ राजेश शर्मा, एमई सेतिया, रमेश कुमार भट्टी, विक्की मौजूद रहे।
hin_Deva hin_Deva